Babak Pertarungan Silat Dalam Filem The Raid 2: Berandal
Filem siri The Raid boleh dikatakan filem aksi terbaik Indonesia, ia bukan saja berjaya mencipta nama di Asia, malah turut menerima kritikan positif peminat filem aksi di Amerika. Menampilkan silat sebagai aksi bela diri dalam filem ini, The Raid telah diterima peminat-peminat filem aksi di benua Amerika yang mahu melihat aksi bela diri selain daripada Kung Fu, Karate, KickBoxing dan lain-lain lagi. Filem ini adalah hasil kerjasama di antara pengarah Wales, Gareth Evans dan juga Iko Uwais yang merupakan aktor, stuntman dan ahli bela diri terkenal Indonesia. Filem pertama The Raid: Redemption diterbitkan pada tahun 2011 dan The Raid 2: Berandal diterbitkan pada tahun 2014 dan sekuel ketiga dijangka diterbitkan pada tahun 2018. Filem aksi bela diri ini juga telah menerima beberapa anugerah antarabangsa. Entry kali ini kami ingin kongsikan babak-babak pertarungan menarik dari filem The Raid 2: Berandal.